Докато е в опозиция, през 1875 година Ристич оглавява агитацията за война с Османската империя в помощ на въстаналите Босна и Херцеговина. След като обаче става външен министър в кабинета на Стевча Михайлович, се опитва да избегне конфликта чрез преговори. Сърбия получава помощ в Сръбско-турската война от 1876 година от руски доброволци, но не и от руското правителство, и претърпява поражение при Джунис. В избухналата малко по-късно Руско-турска война сърбите запазват неутралитет до декември 1877 година, когато водят Сръбско-турска война (1877 – 1878).